Regionálny úrad verejného zdravotníctva so sídlom v Rožňave v spolupráci s COVID-19 ambulanciou zriadenou pri NsP Rožňava rozširuje testovanie osôb na ochorenie COVID-19 pre všetkých obyvateľov okresu Rožňava, ktorí spĺňajú nasledujúce podmienky:

1. boli v **kontakte** s osobou podozrivou / potvrdenou s COVID-19 alebo sa za posledných 14 dní vrátili zo zahraničia a majú príznaky ako teplota nad **38°C, kašeľ, dýchavičnosť**

2. osoba, ktorá je v domácej izolácii a pretrváva u nej **teplota nad 38°C** viac **ako 4 dni po sebe** (nie je dôležitá cestovateľská anamnéza ani kontakt s inou osobou)

3. osoba, ktorá je v domácej izolácii, má respiračné príznaky a **vek nad 65 rokov**

Ak spĺňate aspoň jeden z vyššie uvedených bodov, postupujte nasledovne:

a) kontaktujte RÚVZ so sídlom v Rožňave na e-mailovej adrese rv.koronavirus@uvzsr.sk , v prípade ak nemáte prístup k internetovému pripojeniu zavolajte na t.č.: 0918 222 887. Do e-mailu alebo na t.č. potrebujeme, aby ste udali údaje v rozsahu: Meno, Priezvisko, Adresu, kde sa nachádzate, telefonický kontakt na Vás, dátum narodenia a stručný popis ochorenia. RÚVZ Vás následne bude kontaktovať a inštruovať ďalší postup. Ostante doma, každý jeden prípad budeme osobitne vyhodnocovať a následne Vás informovať.

b) ak by sa Vaše príznaky náhle zhoršili, kontaktujte Krajské operačné stredisko záchrannej zdravotnej služby na čísle tiesňového volania 155

c) v prípade, ak sa nebudete vedieť dopraviť samostatným vozidlom a za dodržania protiepidemických opatrení na odber, kontaktujte nás a zabezpečíme odber v domácnosti (nevykonávame ho my, nevieme garantovať, kedy Vám bude vykonaný)

Prosím Vás, ak máte otázky ohľadom karantény alebo ochorenia COVID-19 kontaktujte Call centrum Národného centra zdravotníckych informácií na t.č.: **0800 221 234**

V závere Vás prosím, **nevyťažujte zbytočne naše linky** na otázky, ktoré Vám vie zodpovedať aj operátor NCZI, nakoľko môžete blokovať linku tomu, kto to naozaj potrebuje

Jozef Varga, poverený Regionálny hygienik RÚVZ Rožňava